|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** |  |

**Ταχ. Δ/νση: Πλατεία Ολυμπίου & Αγ.Σοφίας**

**Τηλ. 210 9370281**

**Email:illgeoponiki@gmail.com**

**«ΣΥΝΤΗΡΗΣΗ-ΕΠΙΣΚΕΥΗ ΕΡΓΑΛΕΙΩΝ & ΓΕΩΡΓΙΚΩΝ ΜΗΧΑΝΗΜΑΤΩΝ»**

**ΠΡΟΫΠΟΛΟΓΙΣΜΟΣ: 8.000,00€**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | **ΕΡΓΑΣΙΑ: «ΣΥΝΤΗΡΗΣΗ-ΕΠΙΣΚΕΥΗ ΕΡΓΑΛΕΙΩΝ & ΓΕΩΡΓΙΚΩΝ ΜΗΧΑΝΗΜΑΤΩΝ»**  **ΠΡΟΫΠΟΛΟΓΙΣΜΟΣ: 8.000,00€**  **Κ.Α.: 35.6264.0003** |

**ΤΕΧΝΙΚΗ ΠΕΡΙΓΡΑΦΗ**

Η παρακάτω έκθεση αφορά την ετήσια συντήρηση και επισκευή των μηχανημάτων που χρησιμοποιούνται από το τμήμα συντήρησης και ανάπτυξης πρασίνου του Δήμου.

Τα μηχανήματα που έχει στην κατοχή του η αρμόδια υπηρεσία για τις εργασίες συντήρησης πρασίνου είναι επαγγελματικά βενζινοκίνητα τετράχρονα χλοοκοπτικά, δίχρονα θαμνοκοπτικά και αλυσοπρίονα απλά και τηλεσκοπικά. Επίσης διαθέτει φρέζες και χλοοκοπτικά τρακτέρ.

Η εργασία συντήρησης και επισκευής των μηχανημάτων αυτών απαιτεί εξειδικευμένο συνεργείο, το οποίο δε διαθέτει ο Δήμος μας, για το λόγο αυτό καθίσταται απαραίτητη η ανάθεση των παραπάνω εργασιών σε εξωτερικό εξειδικευμένο συνεργείο.

Ο προϋπολογισμός της εργασίας συντήρησης-επισκευής γεωργικών εργαλείων και μηχανημάτων ανέρχεται στο ποσό των τεσσάρων χιλιάδων ευρώ (4.000,00 ευρώ) συμπεριλαμβανομένου του Φ.Π.Α 24% και θα επιβαρύνει τον Κ.Α.35.6264.0003.

Οι συνήθεις εργασίες επισκευής και συντήρησης των μηχανημάτων της υπηρεσίας είναι οι εξής και υπολογίζονται σύμφωνα με τις ανάγκες αυτής.

**Εργασίες συντήρησης χλοοκοπτικών μηχανών, φρέζας:** Καθαρισμός καρμπυρατέρ, σέρβις, επισκευή τροχών, επισκευή αυτοκίνησης, αλλαγή σχοινιού εκκίνησης, ίσιωμα στροφάλου, επισκευή μαχαιριών, αλλαγή καρμπυρατέρ, αλλαγή στα σωληνάκια βενζίνης, αλλαγή ιμάντα κίνησης, επισκευή ντίζας γκαζιού.

**Εργασίες συντήρησης αλυσοπρίονων, θαμνοκοπτικών, ψαλιδιών μπορντούρας, φυσητήρων, φρέζας:** Αλλαγή σχοινιού εκκίνησης, καθαρισμός-αλλαγή καρμπυρατέρ, αλλαγή στα σωληνάκια βενζίνης, αλλαγή κυλινδροπίστονου, αλλαγή ηλεκτρονικού, αλλαγή αντλίας λαδιού, επισκευή ντίζας γκαζιού, επισκευή γωνιακής μετάδοσης.

**Εργασίες συντήρησης χλοοκοπτικών τρακτέρ:** Καθαρισμός καρμπυρατέρ, σέρβις αλλαγή ιμάντα, επισκευή ηλεκτρικών.

Για την επισκευή των μηχανημάτων θα δίνεται έγγραφη εντολή στον ανάδοχο από την υπηρεσία (υπηρεσιακό σημείωμα). Ο χρόνος επισκευής δε θα ξεπερνά τις 10 εργάσιμες μέρες, εκτός εξαιρετικών και δικαιολογημένων με έγγραφο περιπτώσεων. Οι ποσότητες των επεμβάσεων μπορούν να προσαρμοστούν και να μεταβληθούν σύμφωνα με τις ανάγκες της υπηρεσίας μέσα στα πλαίσια της συμβεβλημένης δαπάνης.

Όταν δεν υπάρχει δυνατότητα μεταφοράς ο ανάδοχος θα μεταβαίνει στο χώρο της υπηρεσίας.

|  |  |  |  |
| --- | --- | --- | --- |
|  | **Ο ΠΡΟΙΣΤΑΜΕΝΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ**  **ΜΙΧΑΛΑΚΟΣ ΘΕΜΙΣΤΟΚΛΗΣ**  **ΤΕ ΓΕΩΠΟΝΩΝ** | |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΝΕΑΣ ΣΜΥΡΝΗΣ**  **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  **ΤΜΗΜΑ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ** | | **ΕΡΓΑΣΙΑ: «ΣΥΝΤΗΡΗΣΗ-ΕΠΙΣΚΕΥΗ ΕΡΓΑΛΕΙΩΝ & ΓΕΩΡΓΙΚΩΝ ΜΗΧΑΝΗΜΑΤΩΝ»**  **ΠΡΟΫΠΟΛΟΓΙΣΜΟΣ: 8.000,00€**  **Κ.Α.: 35.6264.0003** | |

|  |  |
| --- | --- |
|  |  |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο**

**Αντικείμενο συγγραφής**

Η παρούσα συγγραφή αφοράτη μελέτη συντήρησης-επισκευής εργαλείων & γεωργικών μηχανημάτων της Γεωπονικής Υπηρεσίας του Δήμου

**Άρθρο 2o**

**Ισχύουσες διατάξεις**

Η ανάθεση και η εκτέλεση της εργασίας θα γίνει σύμφωνα με τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 201/24/ΕΕ και 2014/25/ΕΕ) και τις διατάξεις της παραγράφου 9 του άρθρου 209 του Ν. 3463/2006.

**Άρθρο 3ο**

**Συμβατικά στοιχεία**

Συμβατικά στοιχεία είναι:

α) Μελέτη – Τεχνική Περιγραφή

β) Προϋπολογισμός της Υπηρεσίας

γ) Συγγραφή υποχρεώσεων

δ) Προσφορά Αναδόχου

**Άρθρο 4ο**

**Προϋπολογισμός και τρόπος εκτέλεσης της εργασίας**

Η προϋπολογισθείσα δαπάνη ανέρχεται σε 8.000,00 € συμπεριλαμβανομένου Φ.Π.Α. 24%, η δε πίστωση θα βαρύνει τον Κ.Α. 35.6264.0003 του προϋπολογισμού του οικονομικού έτους 2018. Η εκτέλεση της εργασίας θα γίνει με βάση τη μελέτη που έχει συνταχθεί από την αρμόδια υπηρεσία του Δήμου.

**Άρθρο 5ο**

**Σύμβαση**

Ο ανάδοχος μετά την απόφαση ανάθεσης της συγκεκριμένης υπηρεσίας, η οποία θα παρθεί από τον Δήμαρχο, είναι υποχρεωμένος να προσέλθει εντός δέκα (10) ημερών για υπογραφή της σύμβασης προσκομίζοντας τα κάτωθι:

* Πιστοποιητικό της αρμοδίας αρχής περί ενημέρωσης προς τις φορολογικές του υποχρεώσεις κατά την ημέρα ανάθεσης
* Πιστοποιητικό της αρμόδιας αρχής περί ενημέρωσης ως προς τις ασφαλιστικές του υποχρεώσεις κατά την ημέρα ανάθεσης
* Πιστοποιητικό του οικείου Επιμελητηρίου με το οποίο θα πιστοποιείται η εγγραφή του σ' αυτό και το ειδικό επάγγελμα του με ημερομηνία έκδοσης το πολύ έξι (6) μήνες πριν την ημερομηνία ανάθεσης, από το οποίο θα πρέπει να προκύπτει η συνάφεια του επαγγέλματός του με το αντικείμενο της εν λόγω εργασίας.

Για τα δικαιολογητικά που απαιτείται να προσκομιστούν κατά την υπογραφή της σύμβασης θα πρέπει ο υποψήφιος ανάδοχος να προσκομίσει μαζί με την κατάθεση της προσφοράς του υπεύθυνη δήλωση στην οποία θα δηλώνει ότι είναι ασφαλιστικά και φορολογικά ενήμερος, καθώς και ότι το επάγγελμά του είναι συναφές με το είδος της εργασίας που θα εκτελέσει.

**Άρθρο 6ο**

**Εγγύηση Καλής Εκτέλεσης**

Ο ανάδοχος πριν ή κατά την υπογραφή της σύμβασης θα καταθέσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης εκτός ΦΠΑ σύμφωνα με τα οριζόμενα στο άρθρο 72 του Ν.4412/2016

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου.

Η εγγύηση καλής εκτέλεσης επιστρέφεται στον ανάδοχο μετά την οριστική ποσοτική και ποιοτική παραλαβή του συνόλου του αντικειμένου της σύμβασης.

**Άρθρο 7ο**

**Παραλαβή**

Η παραλαβή θα γίνει μετά την έκδοση της σχετικής βεβαίωσης από την Υπηρεσία περί συμμόρφωσης του αναδόχου προς τις συμβατικές υποχρεώσεις και την υπογραφή της Βεβαίωσης Καλής Εκτέλεσης από την επιτροπή παραλαβής που συγκροτείται, σύμφωνα με την παράγραφο 5 του άρθρου 221 του Ν.4412/2016.

**Άρθρο 8ο**

**Προθεσμία αποπεράτωσης παράδοσης**

Η διάρκεια της σύμβασης ορίζεται σε (12) μήνες από την υπογραφή της. Παράταση της προθεσμίας εκτέλεσης μπορεί να γίνει, σύμφωνα με τα οριζόμενα στη παρ. 2 του άρθρου 217 του Ν. 4412/2016, με αιτιολογημένη απόφαση της αναθέτουσας αρχής, ύστερα από εισήγηση της υπηρεσίας που διοικεί τη σύμβαση, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του αναδόχου που υποβάλλεται πριν από τη λήξη της διάρκειας της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος.

**Άρθρο 9ο**

**Τρόπος πληρωμής**

Η πληρωμή δύναται να γίνεται τμηματικά ή συνολικά με ένταλμα που θα εκδοθεί μετά την βεβαίωση καλής και εμπρόθεσμης εκτέλεσης της Διευθύνουσας Υπηρεσίας και τη Βεβαίωση Καλής Εκτέλεσης από την αρμόδια επιτροπή σύμφωνα με το άρθρο 6 της παρούσης.

**Άρθρο 10ο**

**Φόροι - τέλη - κρατήσεις**

Ο ανάδοχος πρέπει να έχει υπόψη του ότι τον βαρύνουν όλοι ανεξαιρέτως οι φόροι, τέλη και κρατήσεις που ισχύουν, βάσει των κειμένων διατάξεων κατά την ημέρα διενέργειας του διαγωνισμού. Ο ΦΠΑ θα βαρύνει το Δήμο.

|  |
| --- |
| **Ο ΠΡΟΙΣΤΑΜΕΝΟΣ ΣΥΝΤΗΡΗΣΗΣ & ΑΝΑΠΤΥΞΗΣ ΠΡΑΣΙΝΟΥ**  **ΜΙΧΑΛΑΚΟΣ ΘΕΜΙΣΤΟΚΛΗΣ**  **ΤΕ ΓΕΩΠΟΝΩΝ** |
|  |
|  |